**Immun Testőr Nyereményjáték**

**1./ A Játék szervezője és lebonyolítója**

A Dr.Steinberger zöldség- és gyümölcslevek Facebook oldalon és Dr.Steinberger Instagram oldalon közzétett Immun Testőr Nyereményjáték elnevezésű promóciós játék - a továbbiakban: Játék - szervezője és lebonyolítója a **RIVAN-NOVA Kft.** (székhely: 1161 Budapest, Thököly utca 72., Cg.: 01-09-863859) a továbbiakban: Szervező.

**2./ A Játék lényege**

1.) A Játék a Játékszabályzatban megjelölt Facebook oldalon, Instagram oldalon meghirdetett felhívással indul. A Játékot hirdető poszt szövegében arra kérjük a Játékosokat, hogy a Játék időtartama alatt a poszt alatti kommentben válaszoljanak a posztban feltett kérdésre, mely a jelen Játékban az alábbi:

Te mivel támogatod az immunrendszeredet a téli időszakban?

2.) Azok közül, akik kommentben elküldik válaszukat 3 nyertest sorsolunk.

3.) Felhívjuk a Játékosok figyelmét, hogy nincs jó vagy rossz válasz a feltett kérdésre, továbbá azzal, ha a Játékos többször küldi el válaszát, vagy a Facebook-on és az Instagramon is játszik vagy több alkalommal ad meg más választ a kérdésre azzal nem tudja növelni a nyerési esélyét és arra sincsen lehetősége a Játékosnak, hogy a Játékos a korábban beküldött kommentjét módosítsa vagy új kommentben ismételten beküldje a válaszát, mert azokat a Szervező nem veszi figyelembe. Minden Játékos csak egy kommentet küldhet be, amely a Játékban részt vehet.

**3./ A Játékban résztvevő** **személyek köre**

1.) A Játékban azon természetes személy vehet részt, aki

1. a 18. életévét betöltötte és cselekvőképes,
2. saját Facebook profillal, Instagram profillal rendelkezik,
3. 2019. december 3. 12:00 órától 2019. december 9. 23:59 óráig a Szervező hivatalos Dr.Steinberger zöldség- és gyümölcslevek Facebook oldalon vagy Dr.Steinberger Instagram oldalon a Játékot hirdető poszt alatt, kommentben a Játékot hirdető poszt szövegében feltett kérdésre elküldi válaszát és
4. akit a Szervező nem zárt ki a Játékból, mert a Játékossal szemben nem áll fenn a Játékból kizárás egyik feltétele sem.

A továbbiakban: Játékos

2.) Nem jogosult a Játékban részt venni, illetve a Szervező a Játékból kizárhatja azon egyéb részvételi feltételeknek egyebekben megfelelő személyt:

a) aki csalárd módon, jogszerűtlen vagy etikátlan módon vesz részt, vagy ennek gyanúja felmerül a Játékban (pl. az a Játékos, aki a Játékra való jelentkezéskor nem a valós adataival vett részt, vagy más személy Facebook profilját használja a Játékban, kifejezetten a Játékban történő nyerési esélyének növelése érdekében létrehozott hamis Facebook profillal vesz részt a Játékban stb.), vagy

b) aki Szervező tulajdonosa, tagja, vezető tisztségviselője, munkavállalója, vagy ezen személyek Ptk. 8:1 §-ában megjelölt hozzátartozója és közeli hozzátartozója.

3.) Amennyiben a Résztvevő nem felel meg a jelen Játékszabályzatban foglalt feltételeknek, úgy a Szervező a Résztvevőt a Játékból bármikor kizárhatja. A Játékból való kizárásról a Szervező a kizárt jelentkezőt nem értesíti.

4.) A Játékos a Játékban történő részvétellel, azaz a Játékot hirdető poszt alatti komment elküldésével magára nézve kötelezőnek fogadja el a jelen Játékszabályzatban rögzített feltételeket, továbbá a komment elküldésével elismeri, hogy a kommentjében közzétett tartalom megosztására jogosult és azért kizárólagosan és korlátlanul felel. Amennyiben a Játékos a Játék feltételeit nem fogadja el, úgy kérjük ne vegyen részt a Játékban. A Szervező kizárja minden felelősségét a Játékos által közzétett tartalomért.

**4./ A Játék időtartama**

A Játék 2019. december 3-án 12:00 órától 2019. december 9. 23:59 óráig tart.

**5./ A Játékban megnyerhető** **nyeremények**

1.) A Játékszabályzatnak megfelelő kommentet beküldő résztvevő Játékosok közül összesen 3 (három) nyertest sorsolunk, akik egyenként 1 db Immun Testőr csomagot nyernek.

1 csomag tartalma:

 - Dr. Steinberger Multi-Fit

 - Dr. Steinberger Antioxidánsok

 - Dr. Steinberger Vitesse Az immunrendszer támogatására

 - Dr. Steinberger Zöldbúzafű koktél

2.) A nyereményeket a Szervező biztosítja a nyerteseknek. A nyeremények után esetlegesen felmerülő, jelen Játékkal kapcsolatos adók és közterhek a Szervezőt terhelik és azt a Szervező fizeti meg. A nyereményeket a Szervező küldi ki a nyerteseknek postai úton vagy futárral a nyertes által megadott címre. A nyertest postaköltség, vagy futár szolgáltatás költsége nem terheli, de esetlegesen a nyeremény személyes átvételével felmerülő költség pl. útiköltség már a nyertest terheli.

3.) A Szervező a 5./1.) pontban megjelölt nyereményeken kívül más nyereményt nem sorsol, illetve más többletszolgáltatást nem nyújt.

**6./ A sorsolás ideje, helyszíne és menete**

1.) Sorsolás ideje: 2019. december 10. napja 15 óra

2.) A sorsolás helyszíne a Szervező székhelye: 1161 Budapest, Thököly utca 72.; A sorsolás nem nyilvános.

3.) A Játék nyertesei a véletlen számgenerálás elve alapján, számítógépes program segítségével kerülnek kiválasztásra azon Játékosok közül, akik a jelen Játékszabályzatban foglalt feltételek mindegyikének maradéktalanul megfelelnek.

4.) Amennyiben nincs olyan Játékos, aki a Játék időtartama alatt a Játékszabályzatnak megfelelő kommentet küldene be a Játék posztjához, úgy a Szervező nem sorsol nyertest.

5.) Szervező tájékoztatja a Játékosokat, hogy nem sorsol pótnyertest.

**7./ A nyeremény átadása**

1.) A nyertesekkel a Szervező veszi fel a kapcsolatot úgy, hogy a Játékos kommentjére adott válaszban felhívja a nyertest arra, hogy vegyék fel a kapcsolatot a Szervezővel. A nyerteseknek 14 napon belül kell jelentkezniük Facebook üzenetben, illetve Instagram üzenetben és egyeztetniük kell Szervezővel a nyeremény átvételéről, amennyiben a nyertes ezen határidőt elmulasztja, úgy a nyeremény átvételére való jogosultságát véglegesen elveszíti.

2.) A nyeremény átadásához a nyertes beazonosítását a nyertesnek a Játék posztjára küldött kommentjében található Facebook profilja, neve alapján a Szervező végzi el. A beazonosítást követően a nyereményt Szervező futárral küldi meg a nyertesek részére. Szervező kizárja a felelősségét abban az esetben, ha a Nyertes nem valós címet közöl, valamint kizárja a felelősségét a futárszolgáltatással kapcsolatos hibákért, hiányosságokért, mulasztásokért.

3.) A nyeremény készpénzre, vagy más vagyoni értékkel bíró dologra vagy jogra nem váltható és más személyre nem ruházható át. Tájékoztatjuk, hogy a nyeremény igénybevételével, használatával járó kockázatokat a nyertes maga vállalja. Szervező nem felelős a nyeremény igénybevételéből eredő, a Nyertes személyében vagy tulajdonában keletkező bármely anyagi kár, testi épségben bekövetkező károkért, személyi sérülésért, vagy haláleset miatt.

4.) Tájékoztatjuk, hogy amennyiben a nyertes a sorsolást követően a jelen Játékszabályzat 7.1. pontjában meghatározott határidőben nem jelentkezik vagy a Szervezővel történt egyeztetést követően a nyereményt nem veszi át, úgy a nyertes a kisorsolt nyeremény átvételére való jogosultságát véglegesen elveszti.

**8./ Személyes adatok kezelésére és az adatszolgáltatásra vonatkozó szabályok**

1.) A Játékos a Játékot meghirdető poszt alatt beküldött kommentjével, válaszával tudomásul veszi, és elfogadja a jelen Játékszabályzatban foglalt valamennyi feltételt, továbbá a jelen Játékszabályzat elválaszthatatlan mellékletét képező Adatkezelési tájékoztatójában foglaltakat, azaz kifejezetten hozzájárul ahhoz, hogy nyertessége esetén nevét a Szervező a Dr.Steinberger zöldség- és gyümölcslevek Facebook oldalon és a Dr.Steinberger Instagram oldalon nyilvánosságra hozza; továbbá tudomásul veszi, hogy a hozzájárulását bármikor visszavonhatja, azonban a hozzájárulás visszavonása azonban nem érinti a személyes adatainak, visszavonás előtti adatkezelésnek a jogszerűségét.

2.) Tájékoztatjuk a Játékosokat, hogy az általuk a Jelen Játékban Szervező, mint adatkezelő részére átadott személyes adatok kezelésével kapcsolatos részletes tájékoztatót a jelen Játékszabályzat elválaszthatatlan mellékletét képező Adatkezelési tájékoztató tartalmazza.

3.) Felhívjuk a Játékosok figyelmét az Adatkezelési tájékoztató elolvasására is, a tájékozottságon alapuló hozzájárulás biztosítása érdekében.

**9./ Felelősség**

1.) Szervező fenntartja magának a jogot arra, hogy amennyiben, valamely Játékos a Játékra való felhívást tartalmazó poszt alatt olyan képet, szöveget vagy egyéb tartalmat kommentet tesz közzé, amely jogszabályba ütközik, ízléstelen és/vagy a közerkölcsöt, továbbá a Szervező jóhírnevét sérti, vagy bármely egyéb okból úgy ítéli meg a Szervező, hogy az a Játékszabályzatban foglaltaknak nem felel meg, úgy Szervező jogosult a Játékost a Játékból bármikor kizárni és a Játékos kommentjét indokolás nélkül törölni az adott közösségi médiafelületről. A Játékban közzétett hozzászólások tartalmáért, csak és kizárólag Játékos felel, így amennyiben a hozzászólás a Játékos/harmadik személy bármilyen személyes adatát, adatát vagy egyéb információját tartalmazza, úgy az ebből eredő felelősséget Szervező kizárja azért csak és kizárólag az azt közzé tevő Játékos felel. A Szervezővel szemben a Játékos igénnyel nem léphet fel, illetve, ha harmadik személy bármilyen igénnyel lépne fel, úgy a hozzászólást közzé tevő Játékos a Szervezőt teljeskörűen mentesíteni köteles a harmadik személy igénye alól.

2.) Tájékoztatjuk, hogy a Facebook, Instagram felhasználói jogosultságból fakadó vitákkal kapcsolatosan a Szervező mindennemű felelősséget kizár, így többek között a Facebook profilon, Instagram profilon és a nyeremény átvételének egyeztetése során megadott adatok hiányosságáért és/vagy hibájáért (pl. névelírás, cím elírás, telefonszám-elírás stb.), valamint a nyeremény átadásából eredő, a Szervezőn kívüli okból bekövetkezett károkért a Szervező semmilyen felelősséget nem vállal. A Szervező nem vállal felelősséget azért, ha a rendszer túlterhelt, az internetkapcsolat megszakad, vagy bármely más, a Szervezőnek fel nem róható technikai hiba, vagy akadály miatt a Játékos a Játékban nem tud részt venni, vagy ilyen okból a Játékos a nyereményről szóló értesítésre nem tud időben válaszolni.

3.) A Játékban történő részvétel során a Játékos internetszolgáltatójának üzletszabályzata, valamint a Facebook és Instagram platformhasználatára vonatkozó szabályok is természetesen változatlanul irányadók a Játékosokra.

**10./ Egyéb rendelkezések**

1.) A Játékos a Játékot hirdető poszt alatt beküldött komment elküldésével minden további jogcselekmény nélkül, automatikusan elfogadja a jelen Játékszabályzatot és lemond a Játék lebonyolításával, a nyereménnyel, a másik nyertessel és/vagy a Szervezővel szembeni bármely jogorvoslati út igénybevételének lehetőségéről.

2.) Tájékoztatjuk a nyerteseket, hogy a nyeremény bármely minőségi hibájáért, meghibásodásáért a Szervező nem vállal felelősséget. Felhívjuk a nyertesek figyelmét, hogyha a nyeremény bármely összetevőjére allergiás vagy érzékeny, úgy azt a terméket ne fogyassza el. Kérjük, hogy erről minden esetben előzetesen tájékozódjon.

3.) Amennyiben a Szervező okkal azt feltételezi, hogy bármely Játékos a jelen Játékszabályzat rendelkezéseit nem tartja tiszteletben, vagy azoknak nem felel meg, illetve bármely résztvevő részéről a Játék kapcsán visszaélés vagy a feltételek megszegésének gyanúja merül fel, vagy ha bármely résztvevő a Játék lefolyását bármilyen módon manipulálja, illetve rosszhiszeműen jár el, akkor a Szervező az ilyen Játékost külön értesítés nélkül azonnali hatállyal kizárja a Játékból. A Szervező bármely, a Játékkal kapcsolatos döntése végleges és minden tekintetben kötelező érvényű, azokkal kapcsolatban jogi úton eljárás nem kezdeményezhető.

4.) A Szervező fenntartja a jogot, hogy manipuláció, szabálytalanság, visszaélés, ezek gyanúja vagy jóhírének vagy üzleti/gazdasági érdekeinek bármely módon történő megsértése esetén a Játékból bárkit indokolás nélkül kizárjon.

5.) Szervező fenntartja a jogot, hogy a Játékszabályzatot indokolás nélkül bármikor megváltoztassa, vagy a Játékot indokolás nélkül megszüntesse, vagy felfüggessze.

6.) Tájékoztatjuk, hogy a jelen promóció keretében megszervezett nyereményjátékot, mint promóciót a Facebook és az Instagram nem támogatja, nem hagyja jóvá, nem végzi, és az kapcsolódik a Facebook-hoz, Instagram-hoz.

2019. december 3.

**RIVAN-NOVA Kft., Szervező**

*Jelen Játékszabályzat elválaszthatatlan mellékletét képezi a Játékhoz kapcsolódó* ***Adatkezelési tájékoztató***